KOMISSION ASETUS (EY) N:o 1143/95, annettu 19 päivänä toukokuuta 1995, yhteisön määrällisten rajoitusten käyttöön ottamisesta tiettyjen Intian tasavallasta peräisin olevien tekstiilituotteiden Euroopan yhteisöön suuntautuvassa jälleentuonnissa Intian tasavallassa suoritetun ulkoisen jalostuksen jälkeen



Virallinen lehti nro L 114 , 20/05/1995 s. 0016 - 0017



KOMISSION ASETUS (EY) N:o 1143/95, annettu 19 päivänä toukokuuta 1995, yhteisön määrällisten rajoitusten käyttöön ottamisesta tiettyjen Intian tasavallasta peräisin olevien tekstiilituotteiden Euroopan yhteisöön suuntautuvassa jälleentuonnissa Intian tasavallassa suoritetun ulkoisen jalostuksen jälkeen EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna asetuksella (EY) N:o 3289/94 (2), ja erityisesti sen liitteessä VII olevan 2 artiklan yhdessä 17 artiklan kanssa, sekä katsoo, että asetuksen (ETY) N:o 3030/93 liitteessä VII olevassa 2 artiklassa määrätään niistä edellytyksistä, joiden mukaisesti määrälliset rajoitukset voidaan ottaa käyttöön tiettyjen tekstiilituotteiden Euroopan yhteisöön suuntautuvassa jälleentuonnissa tietyissä kolmansissa maissa suoritetun ulkoisen jalostuksen jälkeen, asetuksen (ETY) N:o 3030/93 liitteessä VII olevassa 2 artiklassa määrätään, että määrälliset rajoitukset voidaan ottaa käyttöön jälleentuotaessa yhteisöön tekstiilituotteita, joihin sovelletaan mainitun asetuksen 2 artiklassa säädettyjä määrällisiä rajoituksia, Intian tasavalta ja tietyt jäsenvaltiot ovat esittäneet Euroopan komissiolle pyynnön määrällisten rajoitusten käyttöön ottamisesta tiettyjen Intian tasavallasta peräisin olevien tekstiilituotteiden (luokat 7, 8, 15, 26 ja 27) Euroopan yhteisöön suuntautuvassa jälleentuonnissa Intian tasavallassa suoritetun ulkoisen jalostuksen jälkeen; luokkiin 7, 8, 15, 26 ja 27 kuuluvien tekstiilituotteiden yhteisöön suuntautuvaan suoraan tuontiin sovelletaan asetuksen (ETY) N:o 3030/93 2 artiklassa säädettyjä määrällisiä rajoituksia, asetuksen (ETY) N:o 3030/93 17 artiklan mukaisesti perustettu komitea on keskustelujen jälkeen tullut siihen tulokseen, että on aiheellista päättää tämän asetuksen liitteessä määriteltyjen määrällisten rajoitusten käyttöön ottamisesta, tämän vuoksi on tarpeen ottaa käyttöön tämän asetuksen liitteessä määritellyt määrälliset rajoitukset tiettyjen Intian tasavallasta peräisin olevien tekstiilituotteiden (luokat 7, 8, 15, 26 ja 27) Euroopan yhteisöön suuntautuvassa jälleentuonnissa Intian tasavallassa suoritetun ulkoisen jalostuksen jälkeen, asetuksen (ETY) N:o 3030/93 liitteen VII ulkoista jalostusta koskevia määräyksiä olisi sovellettava sellaisten tuotteiden jälleentuonnissa, joille säädetään tässä asetuksessa määrälliset rajoitukset, ja tässä asetuksessa säädetyt toimenpiteet ovat yhdenmukaiset tekstiilikomitean lausunnon kanssa, ON ANTANUT TÄMÄN ASETUKSEN: 1 artikla Tämän asetuksen liitteessä määriteltyyn tiettyjen Intian tasavallasta peräisin olevien tekstiilituotteiden Euroopan yhteisöön suuntautuvaan jälleentuontiin Intian tasavallassa suoritetun ulkoisen jalostuksen jälkeen sovelletaan tämän asetuksen liitteessä määrättyjä määrällisiä rajoituksia, jotka toteutetaan yhteisön taloudellisesti vaikuttavasta ulkoisesta jalostuksesta annettujen asetusten säännösten, kuten asetuksen (ETY) N:o 3030/93 liitteessä VII annettujen määräysten, mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1995. Komission puolesta Leon BRITTAN Varapuheenjohtaja (1) EYVL N:o L 275, 8.11.1993, s. 1 (2) EYVL N:o L 349, 31.12.1994, s. 85 LIITE >TAULUKON PAIKKA>